CELEX: 31983R2025
Language: el
Date: 1983-07-18 00:00:00
Title: Κανονισμός (ΕΟΚ) αριθ. 2025/83 του Συμβουλίου της 18ης Ιουλίου 1983 για την τροποποίηση του κανονισμού (ΕΟΚ) αριθ. 974/71 όσον αφορά τον υπολογισμό των νομισματικών εξισωτικών ποσών στον τομέα του χοιρείου κρέατος

Avis juridique important

|

31983R2025

Κανονισμός (ΕΟΚ) αριθ. 2025/83 του Συμβουλίου της 18ης Ιουλίου 1983 για την τροποποίηση του κανονισμού (ΕΟΚ) αριθ. 974/71 όσον αφορά τον υπολογισμό των νομισματικών εξισωτικών ποσών στον τομέα του χοιρείου κρέατος  

Επίσημη Εφημερίδα αριθ. L 199 της 22/07/1983 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 2025/83 ΤΟΥ ΣΥΜΒΟΥΛΙΟΥ  της 18ης Ιουλίου 1983  για την τροποποίηση του κανονισμού (ΕΟΚ) αριθ. 974/71 όσον αφορά τον υπολογισμό των νομισματικών εξισωτικών ποσών στον τομέα του χοιρείου κρέατος  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι, ο κανονισμός (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στο γεωργικό τομέα σαν συνέπεια της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών (3) όπως τροποποιήθηκε τελευταία από τον κανονισμό (ΕΟΚ) αριθ. 3439/82 (4), προβλέπει ότι τα νομισματικά εξισωτικά ποσά πρέπει να υπολογισθούν με βάση την τιμή παρεμβάσεως για τα προϊόντα για τα οποία προβλέπονται μέτρα παρεμβάσεως· ότι, για τα υπόλοιπα προϊόντα, τα νομισματικά εξισωτικά ποσά πρέπει να προσέλθουν από τα νομισματικά εξισωτικά ποσά τα οποία ισχύουν για τα προαναφερθέντα προϊόντα·  ότι δυνάμει του άρθρου 1 παράγραφος 3 του κανονισμού (ΕΟΚ) αριθ. 974/71 τα εξισωτικά νομισματικά ποσά θα πρέπει να εφαρμόζονται μόνο στο μέτρο που είναι αναγκαίο για να αποφευχθούν διαταραχές στις συναλλαγές·  ότι στον τομέα του χοιρείου κρέατος, φαίνεται δυνατό να περιορισθεί η επίπτωση των νομισματικών εξισωτικών ποσών εάν ο υπολογισμός τους βασισθεί σε επίπεδο τιμών χαμηλότερο από εκείνο που ελήφθη υπόψη αυτά τα τελευταία χρόνια,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 974/71 παρεμβάλλεται η ακόλουθη παράγραφος:  «3α. Το νομισματικό εξισωτικό ποσό για τα προϊόντα τα οποία υπάγονται στον τομέα του χοιρείου κρέατος υπολογίζεται με βάση το 90 % του κατώτερου ορίου της τιμής αγοράς που ισχύει για τους σφαγέντες χοίρους.»  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Ιουλίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. C 180 της 7. 7. 1983, σ. 12.  (2) Γνώμη που διατυπώθηκε στις 8 Ιουλίου 1983 (δεν δημοσιεύθηκε ακόμα στην Επίσημη Εφημερίδα).  (3) ΕΕ αριθ. L 106 της 12. 5. 1971, σ. 1.  (4) ΕΕ αριθ. L 362 της 23. 12. 1982, σ. 4.